На основу чл. 55.став 1. тачка 2), чл. 57. и 60. Закона о јавним набавкама ((„Сл. гласник РС” бр. 124/2012,68/15), и Одлуке о покретању поступка јавне набавке ЈН МВ 10/17 бр. 3821 од 21.07.2017.

ЈКП "Чистоћа" Краљево,

објављује

**П О З И В**

**ЗА ПОДНОШЕЊЕ ПОНУДА У ПОСТУПКУ ЈАВНЕ НАБАВКЕ МАЛЕ ВРЕДНОСТИ**

**Предмет јавне набавке ЈН МВ 10/17 је добро ПОГРЕБНО ВОЗИЛО- НОВО**

Ознака из општег речника набавки 34114000- Специјализована возила

Предметна набавка није обликован по партијама

Право учешћа у поступку јавне набавке ЈН МВ 10/17 имају сви понуђачи који испуњавају услове прописане чланом 75. и 76. Закона о јавним набавкама односно конкурсном документацијом наручиоца, уколико доставе доказе о испуњености услова сходно члану 77. Закона о јавним набавкама и осталих услова наведених у конкурсној документацији.

Конкурсном документацијом ближе су одређени услови за учешће у поступку, као и начин доказивања испуњености услова.

Избор најповољнијег понуђача биће обављен на основу критеријума **„најнижа понуђена цена„** под следећим условима:

1. Рок плаћања: 50% у року од 2 дана од дана испоруке возила и пријема исправне фактуре у седишту наручиоца, на текући рачун понуђача, а 50% у року од 45 дана од дана испоруке возила и пријема исправне фактуре у седишту наручиоца.
2. Продавац се обавезује да приликом фактурисања, на рачуну наведе број уговора под којим је исти заведен код Наручиоца и број јавне набавке – ЈН МВ 10/17
3. Понуђачу није дозвољено да захтева аванс***.***
4. Гарантни рок на возило: минимум 4 године/ или 150.000km
5. Гарантни рок на лимарију: минимум 12 година
6. Гаранција на радове и уграђене делове минимум 2 године.
7. Место испоруке: седиште понуђача
8. Први овлашћени сервис за понуђено возило не сме бити даље од 40км од седишта Наручиоца.
9. Рок важења понуде је 30 дана од дана отварања понуда
10. Цена обухвата све трошкове које понуђач има у вези испоруке предметног добра (евентуални увоз, трошкове утовара, истовара, трошкове превоза, трошкови издавања атеста и остале зависне трошкове).
11. Рок испоруке: највише 30 дана од дана закључења уговора.

У случајуда две или више понуда имају исту понуђену цену, у смислу чл.84 став 4 Закона о јавним набавкама, избор најповољнијег понуђача вршиће се на следећи начин:

* предност ће имати понуђач који понуди краћи рок испоруке добара који не може бити дужи од 30 календарских дана
* у случају да и тада буде две или више понуда са истом понуђеном ценом и истим роком испоруке, избор најповољнијег понуђача вршиће се жребањем у присуству овлашћеног лица сваког од понуђача.

**Сви заинтересовани понуђачи могу бесплатно преузети конкурсну документацију на Порталу јавних набавки и на интернет страници наручиоца www.jkpcistocakv.rs**

Сва обавештења везана за предметну јавну набавку (обавештење о продужењу рока за подношење понуда, обавештење о изменама и допунама конкурсне документације, обавештење о додатним информацијама, појашњењима или одговорима на питања понуђача и сл.) и одлуку о додели уговора Наручилац ће благовремено објављивати на Порталу јавних набавки и на својој интернет страници.

Наручилац не сноси одговорност уколико понуђач нема сазнања о објављеним документима на Порталу јавних набавки.

Понуде се подносе на преузетим обрасцима из конкурсне документације у запечаћеној коверти са обавезном назнаком на предњој страни

**,,Понуда за јавну набавку** **добра** – **ПОГРЕБНО ВОЗИЛО- НОВО, број ЈН МВ 10/17 - НЕ ОТВАРАТИ”**

На полеђини коверте обавезно мора бити наведен назив, адреса и број телефона - факса понуђача, као и име особе за контакт.

Рок за достављање понуда је 8 дана од дана објављивања Позива на Порталу јавних набавки , односно до **01.08.2017.**. године до **11.00** часова.

Јавно отварање понуда извршиће се последњег дана рока за достављање понуда, без посебног позива понуђачима, односно **01.08.2017.** године у **12.00** часова у пословним просторијама ЈКП "Чистоћа" Краљево , Жичка 10В.

Уколико рок истиче на дан који је нерадан или дан државног празника, као последњи дан наведеног рока сматраће се први следећи радни дан до 11.00 часова, а благовременим ће се сматрати све понуде које у наведеном року стигну у управну зграду наручиоца.

Овлашћени представници понућача, који присуствују отварању понуда дужни су да приликом јавног отварања понуда доставе оверено пуномоћје или други доказ о својству заступника.Уколико отварању понуда присуствује законски заступник понуђача, неопходно је да се као такав легитимише путем извода из АПР-а и личних докумената (лична карта, пасош, возачка дозвола и др.)

Неблаговремене, незапечаћене и некомплетне понуде неће бити разматране и по окончању поступка отварања биће враћене понуђачу уз повратницу са назнаком да је иста поднета неблаговремено, незапечаћено и/или некомплетно.

Одлука о додели уговора ће бити донета у року од 10 (десет) дана од дана јавног отварања понуда и објављена на порталу јавних набавки и интернет страници наручиоца

Комуникација се у поступку јавне набавке и у вези са обављањем послова јавних набавки одвија писаним путем, односно путем поште, електронске поште или факсом, као и објављивањем од стране наручиоца на Порталу јавних набавки.

Заинтересовано лице може, у писаном облику (на е-маил: suzana.cistoca@gmail.com или путем факса 036/362-202) тражити од наручиоца додатне информације или појашњења у вези са припремањем понуде, при чему може да укаже наручиоцу и на евентуално уочене недостатке и неправилности у конкурсној документацији, најкасније 5 дана пре истека рока за подношење понуде и то радним данима у радно време од 06.30 до 14.30 се са напоменом

 „Захтев за додатним информацијама или појашњењима конкурсне документације, **ЈН МВ бр 10/17**”**.**

Наручилац ће у року од 3 (три) дана од дана пријема захтева за додатним информацијама или појашњењима конкурсне документације, одговор објавити на Порталу јавних набавки и на својој интернет страници.